Document ID: /roh_data/filtered/fineweb-2-filterrobots_roh.jsonl.gz/16541

- A Marseille è in auto siglì en duas fermadas da bus. Quai ha communitgà ina pledadra da la polizia.
- Almain ina persuna saja vegnida mazzada ed in'ulteriura blessada grevamain.
- Tenor las autoritads na saja betg stà in act terroristic.
- Il manischunz da 35 onns para d'avair problems psichics. El è en arrest.
- Via Twitter ha la polizia appellà a la populaziun dad evitar il conturn dal port vegl da la citad en la Frantscha dal Sid.
In automobilist cun ina malsogna psichica è charrà en la citad da port Marseille en duas fermadas da bus. Ina dunna è vegnida mazzada, in'ulteriura blessada grevamain.La procura publica sclauda ch'i sa tractia dad in'attatga terroristica, il manischunz haja para problems psichics. El saja enconuschent a la polizia sco pitschen criminal. Davart il motiv dal manischunz na datti però anc naginas indicaziuns uffizialas.
La polizia ha appellà a la populaziun da guntgir la regiun enturn il vegl port da Marseille.
RR novitads 12:00